გიორგი პაპუნაშვილი

გიორგი პაპუნაშვილი (დ. 2 სექტემბერი, 1995, თბილისი) — ქართველი ფეხბურთელი, საფეხბურთო კლუბ „კაპაზის“ ნახევარმცველი.

 კარიერა 
საკლუბო კარიერა
გიორგი თბილისის „დინამოს“ აკადემიის აღზრდილია. საკლუბო დონეზე იგი „დინამოს“ მეორე გუნდში გამოჩნდა. 2013 წელს მალხაზ ჟვანიას, „დინამოს“ მთავარ გუნდში გადაყავს, სადაც მიმდინარე ჩემპიონატის უმაღლეს ლიგაში ჩატარებულ 15 მატჩში 3 გოლის გატანას ახერხებს. პირველად „დინამოს“ შემადგენლობაში იმავე წლის 30 ნოემბერს, საქართველოს ეროვნული ჩემპიონატის კალენდარულ მატჩში „ცხინვალის“ წინააღმდეგ გამოდის მოედანზე. შეხვედრას მიხეილ მესხის სტადიონი მასპინძლობს და მას 200 ფეხბურთის ადგილობრივი გულშემატკივარი ესწრება. „დინამოელები“ თამაშს ასეთი შემადგენლობით იწყებენ: ლორია, სეთურიძე, კვირკველია, კვარაცხელია, გლიშიჩი, გველესიანი, გოგა, ძარია, პაპავა, მუნიოსი და ვუო. პაპუნაშვილი მატჩის 83-ე წუთზე, დარკო გლიშიჩის ნაცვლად ერთვება თამაშში. დაპირისპირება „დინამოელთა“ გამარჯვებით, ანგარიშით 4–0 მთავრდება. 

მთავარ გუნდში გატარებული ნახევარი სეზონის შემდეგ გიორგი საფეხბურთო კარიერაში თავის პირველ ტიტულს იგებს, როდესაც გუნდთან ერთად ქვეყნის ეროვნული პირველობის გამარჯვებული ხდება.„დინამო“ ჩემპიონია. თბილისის „დინამომ“ ვაკეში „სიონს“ 3–0 მოუგო და ჩემპიონატის დამთავრებამდე ერთი ტურით ადრე საქართველოს ჩემპიონობა მეთხუტმეტედ მოიპოვა. საინფორმაციო სააგენტო „მსოფლიო სპორტი“, 11 მაისი, 2014. worldsport.ge. წაკითხვის თარიღი: 31 დეკემბერი, 2018. ასევე ითამაშა საქართველოს თასის ფინალურ მატჩში, სადაც „დინამომ“ საჩხერის „ჩიხურა“ დაამარცხა (2–1).„დინამომ“ მე-11 თასი მოიგო. დღეს თბილისში, მიხეილ მესხის სახელობის სტადიონზე საქართველოს თასის ფინალური მატჩი გაიმართა. „დინამო“ თბილისი საჩხერის „ჩიხურას“ დაუპირისპირდა და 2–1 აჯობა მეტოქეს. „დინამო“: ლორია, ხურცილავა, გველესიანი, რეხვიაშვილი, კვირკველია, ძარია, ცინცაძე, პაპუნაშვილი (ხიდეშელი 25), ჩისკო (გორგიაშვილი 90), მერებაშვილი (პაპავა 70), მარცვალაძე. „დინამოს“ ოფიციალური საიტი, 21 მაისი, 2014. fcdinamo.ge. წაკითხვის თარიღი: 31 დეკემბერი, 2018. 

2017 წლის ივნისში, ოთხწლიან კონტრაქტს აფორმებს „რეალ სარაგოსასთან“.   პირველად ახალი კლუბის რიგებში იმავე წლის 28 აგვისტოს „გრანადას“ წინააღმდეგ გამოდის მოედანზე. 

სანაკრებო კარიერა
იგი იყო 17 წლამდელთა ნაკრების იმ გუნდის ერთ-ერთი წამყვანი ფეხბურთელი, რომელმაც შეძლო ევროპის ჩემპიონატზე გასვლა. 2012 წლის 28 მარტს, ინგლისელი თანატოლების წინააღმდეგ სწორედ გიორგიმ შეძლო ბოლო წუთზე გადამწყვეტი გოლის გატანა (1–0).ინფორმაცია მატჩის შესახებ Soccerway-ზე, საქართველო 17 წლ. 1–0 ინგლისი 17 წლ. Georgia U17 1–0 England U17. Competition: UEFA U17 Championship. 28 March 2012. Goals: G. Papunashvili 80'. Mikheil Meskhi Stadium. int.soccerway.com. წაკითხვის თარიღი: 31 დეკემბერი, 2018. ნახევარფინალში ნიდერლანდელ თანატოლებთან დამარცხდნენ, ის მატჩი ქართველებმა 80 წუთი 10 კაცით ჩაატარეს.ინფორმაცია მატჩის შესახებ Soccerway-ზე, ნიდერლანდი 17 წლ. 2–0 საქართველო 17 წლ. Netherlands U17 2–0 Georgia U17. Competition: UEFA U17 Championship. 13 May 2012. Stadion Stožice (Ljubljana). Goals: J. Hendrix 79', T. Haye 80'+2. int.soccerway.com. წაკითხვის თარიღი: 31 დეკემბერი, 2018. ამის შემდეგ 18 წლის ასაკში 19 წლამდელთა ნაკრებთან ერთად შეძლო ევროპის ჩემპიონატის ელიტ-რაუნდში გასვლა.

2014 წლიდან საქართველოს ეროვნული ნაკრების ღირსებას იცავს. პირველად ნაკრების მაისურით 2014 წლის 3 ივნისს, არაბთა გაერთიანებული საამიროების ეროვნული ნაკრების წინააღმდეგ საერთაშორისო ამხანაგურ შეხვედრაში გამოდის მინდორზე.

 ტიტულები 
საკლუბო
  დინამო თბილისი
 უმაღლესი ლიგა
 ჩემპიონი: 2013–14
 საქართველოს თასი
 თასის მფლობელი: 2013–14, 2014–15
 საქართველოს სუპერთასი
 თასის მფლობელი: 2015

 რესურსები ინტერნეტში 
 თბილისის „დინამოს“ ოფიციალური საიტი
 Real Zaragoza SAD — Presentación oficial de Giorgi Papunashvili
 Association of Football Statisticians (AFS) · BDFutbol · Eu-Football.info · FootballDatabase.eu
 FootballFacts.ru · National Football Teams · RealZaragoza.com · Transfermarkt · Soccerway
 UEFA.com · YouTube

 სქოლიო 

კატეგორია:თბილისში დაბადებულები
კატეგორია:დაბადებული 1995
კატეგორია:დაბადებული  2 სექტემბერი
კატეგორია:ქართველი ფეხბურთელები
კატეგორია:საქართველოს ნაკრების ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:გერმანიის მესამე ლიგის ფეხბურთელები
კატეგორია:ესპანეთის სეგუნდა დივიზიონის ფეხბურთელები
კატეგორია:რეალ სარაგოსას ფეხბურთელები
კატეგორია:ცოცხალი ადამიანები